നാലുമാസത്തെ 70,258 രൂപയുടെ വാട്ടര്ബില് മന്ത്രി ഇടപെട്ടപ്പോള് 197 രൂപയായി തിരുവനന്തപുരം: പ്രമുഖ എഴുത്തുകാരന് മേതില് രാധാകൃഷ്ണന് വാട്ടര് ബില്ലായി വന്നത് 70,258 രൂപ. നാല് മാസത്തെ ജലഉപഭോഗത്തിനാണ് ജല അതോറിറ്റിയില് നിന്നും ഭീമന് ബില്ല് വന്നത്. തിരുവനന്തപുരം വഴുതക്കാട് ഈശ്വരവിലാസം റോഡിലാണ് മേതില് രാധാകൃഷ്ണന് വാടകയ്ക്ക് താമസിക്കുന്നത്. കഴിഞ്ഞ ഏപ്രില് മാസം 48 രൂപ ബില് വന്ന സ്ഥാനത്താണ് ഇക്കുറി 70,258 വന്നത്.മേയ്, ജൂണ് മാസങ്ങളില് റീഡിങ് നടത്തിയിരുന്നില്ല. ജൂലൈഓഗസ്റ്റ് മാസങ്ങളിലെ ബില്ലാണു കഴിഞ്ഞ ദിവസം എഴുത്തുകാരന് ലഭിച്ചത്. കുടിശിക ഇനത്തില് 51,656 രൂപയും വാട്ടര് ചാര്ജായി 18,592 രൂപയും ഉള്പ്പെടെ ആകെ 70,258 രൂപ എന്നായിരുന്നു ബില്.ശനിയാഴ്ചയ്ക്കുള്ളില് തുക അടച്ചില്ലെങ്കില് കണക്ഷന് വിഛേദിക്കുമെന്നും രേഖപ്പെടുത്തിയിരുന്നു. അതോടെ എക്സിക്യൂട്ടീവ് എന്ജിനീയര്ക്കു പരാതി നല്കി. പരാതിയില് മന്ത്രി റോഷി അഗസ്റ്റിന് ഇടപെട്ട് വീണ്ടും റീഡിങ് എടുക്കാന് നിര്ദേശം നല്കി. അപാകത കണ്ടെത്തിയതോടെ ബില് തുക 197 രൂപയായി കുറഞ്ഞു.മറ്റൊരു ഉപഭോക്താവിന്റെ റീഡിങാണ് മേതിലിന്റെ ബില്ലില് തെറ്റായി രേഖപ്പെടുത്തിയതെന്നാണ് ജലഅതോറിറ്റിയുടെ വിശദീകരണം. ജ്വല്ലറി നിക്ഷേപത്തട്ടിപ്പ് കേസ്: ഒളിവിലായിരുന്ന യൂത്ത് ലീഗ് നേതാവ് കീഴടങ്ങിനിരവധി പരാതികളാണ് ഇത്തരത്തില് ഉയരുന്നതെന്ന് ആക്ഷേപമുണ്ട്. നേരത്തേ, 2 മാസത്തിലൊരിക്കല് മീറ്റര് റീഡര്മാര് വീടുകളിലെത്തി സ്പോട് ബില് നല്കുകയായിരുന്നു ചെയ്തിരുന്നത്. ഇപ്പോള് റീഡിങ് എടുത്ത ശേഷം ഓഫിസിലെത്തി റീഡിങ് റജിസ്റ്ററിലും കംപ്യൂട്ടറിലും രേഖപ്പെടുത്തിയ ശേഷം എസ്എംഎസായി ഉപഭോക്താക്കള്ക്കു ബില് നല്കുകയാണ്. ഇതോടെയാണ് പരാതികള് വ്യാപകമായത്.ബഹുമാനപ്പെട്ട ബിഷപ്പുമാരെ! മുസ്ലിങ്ങളെയും ഈഴവരെയും പോലെ നിങ്ങള് നായന്മാരെയും സൂക്ഷിക്കണേ: സക്കറിയലൗജിഹാദ് വിഷയത്തില് പരിഹാസവുമായി എഴുത്തുകാരന് സക്കറിയ. ലൗ ജിഹാദില് മുസ്ലിങ്ങളും ഈഴവരും മാത്രമല്ല നായന്മാരുമുണ്ടെന്ന് സക്കറിയ ഫേസ്ബുക്കില് കുറിച്ചു. വൈക്കം മുഹമ്മദ് ബഷീറിന്റെ പ്രേമലേഖനത്തിലെ സന്ദര്ഭവും സംഭാഷണവും ഉദ്ധരിച്ചായിരുന്നു സക്കറിയയുടെ കുറിപ്പ്.ഫേസ്ബുക്ക് പോസ്റ്റിന്റെ പൂര്ണരൂപംസൂക്ഷിക്കുക! ലൗ ജിഹാദില് നായന്മാരും ഉണ്ട്ബഹുമാനപ്പെട്ട പാലാ ബിഷപ്പിന്റെ സഭയിലെ ഒരു പുരോഹിതന് തന്നെ ലൗ ജിഹാദ് സംബന്ധിച്ച് അദ്ദേഹത്തെ തിരുത്തിക്കഴിഞ്ഞു. ഈഴവരാണ് ക്രിസ്ത്യാനി പെണ്കുട്ടികളെ ചോര്ത്തുന്നത് എന്നു അദ്ദേഹം വ്യക്തമാക്കി. ഗൗരിയമ്മ ടി വി തോമസിനെ ചോര്ത്തിയത് ഈ ഗൂഡാലോചനയുടെ ഭാഗമായിരുന്നോ എന്ന് അന്വേഷിക്കേണ്ടതാണ്. ശ്രീ വെള്ളാപ്പള്ളി നടേശന് കൂടുതല് ഉത്തരവാദിത്തങ്ങളായി എന്ന് ചുരുക്കം.എന്നാല് ലൗ ജിഹാദ് വാസ്തവത്തില് തുടങ്ങിയത് നായന്മാരാണെന്ന നടുക്കുന്ന സത്യം ഞാന് ഇന്നലെ കണ്ടെത്തി. ഓര്മ്മകള് പുതുക്കാന് വേണ്ടി ഇന്നലെ ബഷീറിന്റെ പ്രേമലേഖനം വായിക്കുകയായിരുന്നു. അപ്പൊളിതാ ആ നഗ്നസത്യം പുസ്തകത്തിന്റെ ഒന്നാം താളില്നിന്നു എന്നെ തുറിച്ചു നോക്കുന്നു! വൈക്കം മുഹമ്മദ് ബഷീര് എന്ന വിനീത ചരിത്രകാരന് 1943 ല് തന്നെ ഈ വാസ്തവം വെളിപ്പെ ടുത്തിയിരിക്കുകയാ ണ്. നായന്മാര് അദ്ദേഹത്തോട് പൊറുക്കട്ടെ! അദ്ദേഹം ഒരു മുസ്ലിം നാമധാരിയാണ് എന്നത് ബിഷപ്പും പൊറുക്കട്ടെ.പ്രേമലേഖന ത്തിന്റെ ഒന്നാം പേജില് വായിക്കൂ : പ്രിയപ്പെട്ട സാറാമ്മേ, ജീവിതം യൗവ്വനതീഷ്ണവും ഹൃദയം പ്രേമസുരഭിലവുമായിരിക്കുന്ന ഈ അസുലഭ കാലഘട്ടത്തെ എന്റെ പ്രിയ സുഹൃത്ത് എങ്ങനെ വിനിയോഗിക്കുന്നു? ഞാനാണെങ്കില് എന്റെ ജീവിതത്തിലെ നിമിഷങ്ങള് ഓരോന്നും സാറാമ്മയോടുള്ള പ്രേമത്തില് കഴിക്കുകയാണ്. സാറാമ്മയോ? ഗാഢമായി ചിന്തിച്ചു മധുരോദാരമായ ഒരു മറുപടിയാല് എന്നെ അനുഗ്രഹിക്കണമെന്നഭ്യര്ഥിച്ചുകൊണ്ട്, സാറാമ്മയുടെ കേശവന് നായര്.ചുരുക്കി പറഞ്ഞാല് നായന്മാര് ക്രിസ്ത്യാനികള്ക്കെതീരെ ലൗ ജിഹാദ് തുടങ്ങിയിട്ട് ഇന്നേക്ക് 78 കൊല്ലമായി. മന്നത്തു പദ്മനാഭന് എന്ന നല്ല മനുഷ്യന് കേശവന് നായരുടെ പ്രണയലേഖനം വായിച്ചു ഒന്ന് പുഞ്ചിരിച്ചിട്ട് ആത്മഗതം ചെയ്തിരിക്കാം : അങ്ങനെ വേണം നായന്മാര്! മടി പിടിച്ചു ഇരുന്നാല് പോരാ!ഒറ്റ പ്രേമലേഖനത്തിന്മേല് കേശവന് നായര് സാറാമ്മയെ തട്ടിയെടുത്തു എന്ന് പറഞ്ഞാല് മതിയല്ലോ. കഷ്ടം! എന്നിട്ടു ആ തല തെറിച്ച ക്രിസ്ത്യാനി പെണ്ണ് കേശവന് നായര്ക്ക് കുറെ രൂപയും കൊടുത്ത് ആ നായരുടെ കാലുകളില് ഉമ്മ വച്ചിട്ട് പറയുകയാണ്! ഞാനാകുന്നു പ്രേമലേഖനം! യുവതിയാകുന്നു, യുവാവാകുന്നു പ്രേമലേഖനം. രൂപയുടെ കാര്യം നിങ്ങള് ശ്രദ്ധിച്ചുവല്ലോ. പെണ്ണിനെ മാത്രമല്ല അവളുടെ അപ്പന് അധ്വാനിച്ചുണ്ടാക്കിയ പൈസയും നായര് കൊണ്ടുപോയി ! ഭയങ്കരം! കഴിഞ്ഞില്ല.ആ നായര്പ്രേമലേഖനം അവള് എവിടെയായിരുന്നു സൂക്ഷിച്ചു വച്ചിരുന്നത് എന്ന് കൂടി കേട്ടാല് ബിഷപ്പുമാര് ചെവി പൊത്തിക്കൊണ്ടു ഓടും. അവള് ബോഡീസിന്റെ അകത്തു നിന്ന് അനേക കാലത്തെ വിയര്പ്പില് കുളിച്ച പുരാതനമായ കടലാസ് എടുത്തു ... ഇതില് കൂടുതല് പറയാന് എനിക്ക് ശക്തിയില്ല. ബഹുമാനപ്പെട്ട ബിഷപ്പുമാരെ! മുസ്ലിങ്ങളെയും ഈഴവരെയും പോലെ നിങ്ങള് നായന്മാരെയും സൂക്ഷിക്കണേ. വാസ്തവത്തില് കേരളം ഇനി നിങ്ങള് തന്നെ ഭരിച്ചാല് പോരെ? ഈ മുസ്ലിങ്ങളും ഈഴവരും നായന്മാരുമെല്ലാം ഒരു ബുദ്ധിമുട്ടല്ലേ.